open-index/open-wikipedia-markdown huggingface dataset:
Frank Lukeman

**Francis Lawrence «Frank» Lukeman** (født 20. juni 1885 i Montréal i Québec, død 1946 i Montréal) var en canadisk friidrettsutøver som deltok i de olympiske leker 1908 i London og 1912 i Stockholm. 

Lukeman var med som sprinter under OL 1908 i London men han kvalifiserte seg ikke til finale hverken på 100- eller 200 meter. Han løp 100 meter på 11,7. Han deltok også i lengdehopp der han kom på trettendeplass og i olympisk stafett.

Fire år senere, under 1912 i Stockholm, kom han på fjerdeplass i femkamp bak amerikaneren Jim Thorpe, Ferdinand Bie fra Norge og James Donahue fra USA. Året etter ble Thorpe diskvalifisert, ettersom han hadde brutt amatørreglene og mottatt betaling for å spille baseball. Dette førte til at Ferdinand Bies sølvmedalje ble oppgradert til gull, Donahue ble sølvmedaljevinnere og Lukeman fikk bronse. I 1982 bestemte IOC seg for at Jim Thorpe likevel vant konkurransen og han ble tildelt den olympiske tittelen i både fem- og tikamp uten at de andre plasseringene ble påvirket.    

## OL-medaljer
* 1912  Stockholm -  Bronse i friidrett, femkamp  Canada

## Eksterne lenker
*
Brystkreftforeningen

**Brystkreftforeningen**, tidligere **Foreningen for Brystkreftopererte**, er en pasientforening for brystkreftberørte. Brystkreftforeningen ble etablert i 1990 etter påtrykk fra Den Norske Kreftforening og mange brystkreftopererte. I 1992 hadde foreningen representantskap, hovedstyre og sekretariat med daglig leder på plass. Flere lokalforeninger ble dannet samme år, og allerede etablerte brystkreftforeninger sluttet seg til. Ved årsskiftet 1993/1994 hadde foreningen 40 lokalavdelinger og  medlemmer. I 1995 ble kontaktgruppen for unge brystkreftopererte etablert.

Pr 1. mars 2023 hadde foreningen 55 lokalforeninger og  medlemmer.

Medlemsbladet *Athene* utgis tre ganger årlig.

## Formål
Å gi hjelp og støtte til brystkreftdiagnostiserte og personer med mutasjon i brystkreftgener, og fremme og ivareta deres interesser overfor politiske og administrative myndigheter.

## Kilder
* Fakta om Brystkreftforeningen

## Eksterne lenker
*
Guararapes internasjonale lufthavn

**Guararapes internasjonale lufthavn** , også kjent som **Gilberto Freyre internasjonale lufthavn**, er en internasjonal flyplass i byen Recife, Pernambuco, Brasil.

I 2007, betjente flyplassen 4,188,081 passasjerer og 59 781 flybevegelser.

## Ruter
* American Airlines (Miami)
* Avianca Brazil (Brasília, Petrolina, Salvador, São Paulo-Guarulhos)
* Azul Linhas Aéreas (Belo Horizonte, Campinas, Fortaleza, Porto Alegre, São Luíz, Salvador)  
* Blue Panorama (Buenos Aires, Milano-Malpensa)
* Condor Airlines (Frankfurt)
* Finnair (Helsingfors)
* Gol (Belém, Belo Horizonte, Brasília, Campina Grande, Campinas, Cuiabá, Fernando de Noronha, Fortaleza, João Pessoa, Juazeiro do Norte, Manaus, Natal, Petrolina, Porto Alegre, Rio de Janeiro-Galeão, Santarém, São Luis, Salvador, São Paulo-Congonhas, São Paulo-Guarulhos)
* Iberia Airlines (Madrid)
* Neos (Milano-Malpensa, Salvador)
* Passaredo Linha Aéreas (Goiânia, Ribeirão Preto)
* Puma Air (Belém, Luanda)
* TAAG (Luanda)
* TAM (Aracaju, Belém, Belo Horizonte-Confins, Brasília, Buenos Aires, Fortaleza, Londrina, João Pessoa, Maceió, Manaus, Natal, Paris-Charles de Gaulle, Porto Alegre, Rio de Janeiro-Galeão, Rio de Janeiro-Santos Dumont, Salvador, São Luis, São Paulo-Guarulhos, São Paulo-Congonhas)
* TAM drives av Pantanal Linhas Aéreas (Brasília, João Pessoa, São Paulo-Guarulho)
* TAP Portugal (Lisboa)
* TRIP (Aracaju, Belo Horizonte, Fernando de Noronha, Maceió, Natal, Rio de Janeiro-Santos Dumont, São Paulo-Guarulhos)
* WebJet Linhas Aéreas (Belo Horizonte-Confins, Brasília, Porto Alegre, Salvador)

## Referanser


## Eksterne lenker
* Recife/Guararapes-Gilberto Freyre International Airport (official site, in English - in Spanish, French and Portuguese too.)
*
Charles Lomberg

**Charles Lomberg** (født 4. desember 1886, død 5. mars 1966) var en svensk friidrettsutøver som deltok i de olympiske leker 1912 i Stockholm.

Lomberg vant en olympisk bronsemedalje i friidrett i sommer-OL i 1912 i Stockholm. Han kom på tredjeplass i tikamp bak amerikaneren Jim Thorpe og Hugo Wieslander fra Sverige. Året etter ble Thorpe diskvalifisert, ettersom han hadde brutt amatørreglene og mottatt betaling for å spille baseball. Dette førte til at Hugo Wieslanders sølvmedalje ble oppgradert til gull og Lomberg ble sølvmedaljevinner. I 1982 bestemte IOC seg for at Jim Thorpe likevel vant konkurransen og han ble tildelt den olympiske tittelen i både fem- og tikamp uten at de andre plasseringene ble påvirket.

## OL-medaljer
* 1912  Stockholm -  Sølv i friidrett, tikamp  Sverige

## Referanser


## Eksterne lenker
*
Falkfjorden

**Falkfjorden** (nordsamisk: *Fálkkesfierda*) er en fjordarm av Hadselfjorden på nordsiden av Austvågøy. Fjorden har innløp mellom Hamnneset i vest og Nippneset i øst og strekker seg 1,7 kilometer sørover til grenden med samme navn. Holmene og øyene Falkfjordøya, Floholmen og Tjunken ligger midt i fjorden i den ytre delen.

Europavei 10 går langs den indre delen av fjorden.

## Referanser
Myrlandsfjorden

**Myrlandsfjorden** er en fjordarm av Hadselfjorden på nordsiden av Austvågøy. Fjorden har innløp mellom Myrlandsøya i vest og Nesodden i øst og strekker seg 1,3 kilometer sørover til grenden Myrland.

Gården Myrland ligger på østsiden. Europavei 10 går langs den indre delen av fjorden.

## Referanser
Ingelsfjorden

**Ingelsfjorden** (nordsamisk: *Gáisvuotna*) er en fjordarm av Hadselfjorden på vestsiden av Hinnøya. Fjorden strekker seg åtte kilometer østover til Ingelsfjordeidet. Fjorden har innløp gjennom flere sund. Vedøya ligger lengst nord i innløpet og sør for denne ligger Brottøya. Austvågøya ligger helt sørvest. Raftsundet ligger mellom Austvågøya og Hinnøya, Hanøysundet går mellom Austvågøya og Brottøya, Vitjet mellom Brottøya og Vedøya og til slutt Vedøysundet lengst nord.

Det er få bosetninger langs fjorden, men på nordsiden finner en Ingelsfjord og på sørsiden Storå. Ingen av disse har veiforbindelse. Rett sør for grenden Ingelsfjord ligger Kalvøya og herfra og inn til Austneset blir fjorden kalt Ytterfjorden. Det siste stykket inn til enden av fjorden blir kalt Innerfjorden.

## Referanser
Lonkanfjorden

**Lonkanfjorden** (nordsamisk: *Luŋkavuotna*) er en fjordarm av Hadselfjorden på vestsiden av Hinnøya. Fjorden har innløp mellom Lonkanneset i vest og grenda Kaljord i øst og strekker seg seks kilometer sørøstover til Indre Nordbotn. Fjorden går først sørover, før den snur rett østover sør for Agdenesklubben.

Like sør for Lonkanneset ligger grenden Lonkan, som har gitt navn til fjorden. Det ligger spredte, små gårdsbruk på nordsiden av fjorden.

## Referanser
Valfjorden (Sortland)

**Valfjorden** (nordsamisk: *Válafierda*) er en fjordarm av Eidsfjorden i Sortland kommune i Vesterålen. Fjorden har innløp gjennom sundet Straumen mellom Sildpollneset i vest og Holmen i øst og strekker seg to kilometer sørøstover til grenden Oshaugen. På sørsiden av Sildpollneset går Pollbukta vestover til Sildpollen. En annen vik på sørsvestsiden er Sørbogen.

Det ligger flere grender langs fjorden. Valfjord ligger på nordøstsiden, mens Straumsnes og Lahaugen ligger på sørvestsiden.

Fylkesvei 885 går langs begge sider av fjorden. Fra Oshaugen går fylkesvei 952 til Holmstaddalen.

## Referanser
Emilia Rydberg

**Hanna Emilia Rydberg Mitiku** (født 5. januar 1978 i Stockholm) er en svensk pop- og soulsanger som er mest kjent for sangen «Big Big World» fra 1998.

Rydberg ble oppdaget i 1996 av Lars Anderson, sønn av ABBAs manager, Stig Anderson. Hennes far er etiopisk og moren er svensk. I 2009 deltok hun i Melodifestivalen, Sveriges nasjonale utvalg for Eurovision Song Contest, med sangen «You're My World».

Emilia Rydberg ga ut grammofonplater under navnene Emilia, Emila, Emilia Rydberg, Emilie, Mitiku, Emilia Mitiku og Emily.

## Diskografi
**Album**
* *[[Big Big World (album)|Big Big World]]* (1998) 
* *[[Like Chocolate]]* (1998) 
* *[[Emilia (album)|Emilia]]* (2000) 
* *[[Små ord av kärlek]]* (2007)
* *[[My World (Enilia sang)|My World]]* (2009)
* *[[I Belong to You]]* (2012)
* *[[So Wonderful]]* (2012)

**Singler (utvalg)**
* «A Good Sign» (1997)
* «Big Big World» (1998)
* «Good Sign» (1998)
* «Twist Of Fate» (1999)
* «Sorry I'm in Love» (2000)
* «Kiss By Kiss» (2001)
* «When You Are Here» (med Oli. P) (2001)
* «Everybody» (med DJ Bobo) (2002)
* «Var Minut» (2006)
* «En Sång Om Kärleken» (2007)
* «I Won't Cry» (2008)
* «I Can Do It» (2008)
* «You're My World» (2009)
* «Teardrops» (2009)

## Referanser


## Eksterne lenker
* 
* 
* 
*
Charlottesville

**Charlottesville** er en mindre by i Albemarle County i delstaten Virginia i USA. Ved folketellingen i 2010 hadde byen 43 475 innbyggere.

Charlottesville har huset de tidligere presidentene Thomas Jefferson (i Monticello) og James Monroe (i Ash Lawn). Byen er kanskje mest kjent for University of Virginia, som ble grunnlagt i 1819 av Jefferson selv.

Det populære amerikanske bandet Dave Matthews Band samt skuespilleren Rob Lowe kommer også fra Charlottesville.

## Referanser


## Eksterne lenker
*
Celine Pettersen

**Celine Kommandantvold Pettersen** (født 10. januar 1988 i Oslo) er en norsk kvinnelig fotballspiller for LSK. Hennes ungdomsklubb var Kjelsås IL.

Pettersen er oppvokst på Kjelsås, og gikk på Bjerke videregående skole fra 2004 til 2007, hvor hun studerte idrettsfag. Pettersen begynte i Røa i 2007-sesingen, og debuterte i kamp i cupen mot Borgen spm innbytter for Karin Bredland. Pettersen scoret allerede i sin debutkamp i Toppserien, da hun kom inn som innbytter mot Sandviken. Stillingen da hun kom inn var riktignok 8-0 til Røa. Pettersen scoret etter å ha vært på banen i ett minutt i 4. serierunde i Toppserien 2008 mot Fart. I en cupkamp mot Bækkelaget spilte Pettersen sin første kamp fra start, og hun ble ikke byttet ut. 

Pettersen skyndet seg langsomt, og det var først i hjemmekampen mot Trondheims-Ørn i 9. serierunde i Toppserien 2009 at Pettersen spilte en toppseriekamp fra begynnelsen. Pettersen var imidlertid i hovedsak innbytter. Sesongen 2010 ble imidlertid Pettersens gjennombrudd. Etter at flere spillere hadde forlatt Røa, fikk Pettersen stadig mer tillit, og hun takket for tilliten ved å score mål allerede i sesongens første kamp mot Linderud-Grei. På tross av hard kamp fra blant andre Ada Finskud, Karoline Rud, Cathrine Rolness og Kine Kvalsvik om plassen, beholdt Pettersen posisjonen de 10 første serierundene for Røa, og i tillegg i to cupkamper. Pettersen ble matchvinner for Røa hjemme mot medaljemotstander Arna-Bjørnar. Pettersen var en stund toppscorer, og hun fikk også tillit i 18 av serierundene, 15 av hvilke fra start. Hun kom også inn i cupfinalen mot Trondheims-Ørn og scoret et av målene.

Kommandantvold Pettersen arbeider som assistent ved en ungdomsskole ved siden av fotballen.

## Se også
Liste over kjente elever ved Bjerke videregående skole

## Referanser


## Eksterne lenker
* Røas utøverprofiler
* nettavisen.no utøverprofil
Bembidion nigropiceum

***Bembidion nigropiceum*** er en av billene i delgruppen (underfamilien) skyggeløpere  (Trechinae) i familiegruppen løpebiller.

Systematikken innen slekten *[[Bembidion]]* er uavklart, enkelte deler slekten opp i flere slekter, mens andre plasserer artene i underslekter.

## Utbredelse
*Bembidion nigropiceum* finnes i Sentral-Europa. Den er ikke registrert fra Norge.

## Utseende
*Bembidion nigropiceum* er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten *[[Bembidion]]* er like hverandre og er vanskelige å artsbestemme.

## Levevis
*Bembidion nigropiceum* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Bembidion nigropiceum'' (Database Carabidae of the World) – engelskspråklig
* ''Lymnaeum nigropiceum'' (Fauna Europaea) - engelskspråklig
* Norsk entomologisk forening
Morfjorden

**Morfjorden** (nordsamisk: *Murafierda*) er en fjord på nordsiden av Austvågøy i Hadsel kommune i Vesterålen. Fjorden har innløp mellom Hakksteinneset i vest og Litlholmen i øst og strekker seg seks kilometer sørover.

Sommarhusstranda og Sommarhus er to gårdsbruk på vestsiden av fjorden og på østsiden ligger Sellåter. Innerst i fjorden ligger gården Morfjord. 

Fylkesvei 888 går langs begge sider av fjorden. Statens vegvesen planlegger å bygge ny vei over fjorden, med fylling og kort bru.

## Referanser
Point Pleasant (Vest-Virginia)

**Point Pleasant** er en by og fylkessete i Mason County, Vest-Virginia i USA. Den ligger ved sammenløpet til elvene Ohio og Kanawha. I 2000 var det 4&nbsp;637 innbyggere i byen.

Byen er blant annet kjent for slaget ved Point Pleasant under Lord Dunmores krig.

## Referanser


## Eksterne lenker
*
Allround-VM på skøyter 1989, menn

**Allround-VM på skøyter 1989, menn** ble arrangert på Valle Hovin stadion i Oslo, Norge 11. og 12. februar 1989.
Teknisk arrangør var Oslo-Alliansen som består av Ask Skøyteklubb, Oslo Idrettslag og Oslo Skøiteklub.

Leo Visser fra Nederland ble verdensmester.

## Distansevinnere

## Sammenlagt
Tall bak tid er plassering.

: NCxx = ikke kvalifisert for siste distanse, 10 000 m.
: NS = ikke startet

## Funksjonærer
Blant funksjonærene stilte:
* Overdommer Tore B. Ramton, Norge
* Starter Per Bjønni, IF Fram, Norge

;Ledere og trener for den norske troppen
* Hans Trygve Kristiansen (trener), Johnny Høgseth (fysioterapeut).
* Knut A. Olsen, Finn Hodt (ledere)

## Kilder
* 
* Norges Skøyteforbund Årbok 1988–1990 (1. april 1988 – 31. mars 1990) side 25 (funksjonærer), 45 (norsk løperrepresentasjon og norske ledere) og side 127 (resultater).

## Eksterne lenker
*  Resultater på ISU sine sider
*  Resultater på SportStatistieken.nl
*  Resultater på The-Sports.org (Ikke komplett, mangler Loukas Patsoulas.)
*
Tåkeluren (NTNU)

**Tåkeluren** er et studentkor som tilhører linjeforeningen Mannhullet på NTNU. Koret ble grunnlagt på 1960-tallet som et seriøst kor, men har senere tatt en annen retning og synger nå mest for å underholde seg selv.

Arne Hurlen i Postgirobygget var medlem av koret mens han studerte ved NTNU.

Koret har tradisjonelt deltatt på UKA i Trondheim, UKEN i Bergen, UKA i Ås og Uga i Kristiansand. Det har i tillegg tradisjonelt deltatt som eneste kor på den årlige studentorkesterfestivalen SMASH. I 2007 opptrådte det for kronprins Haakon.

## Referanser


## Eksterne lenker
* Tåkelurens hjemmeside
* Mannhullets hjemmeside
* Youtube: Tåkeluren på SMASH i Oslo i 2008
Lydtrykknivå

**SPL** er en forkortelse som ofte er brukt i akustikken og står for *Sound Pressure Level*. Den tilsvarende norske betegnelsen er *[[Lydtrykknivå]]*.

Måleenheten er dB og referanseverdien er 20 μPa (mikroPascal), det laveste lydtrykket som mennesket kan oppfatte.

Postfikset *nivå* (eng: *level*) brukes for lydstyrken uttrykt i dB. Uten postfikset er lydstyrken uttrykt som lydtrykk målt i Pascal.
Allround-VM på skøyter 1990, menn

**Allround-VM på skøyter 1990, menn** ble arrangert på Olympia Eisstadion i Innsbruck, Østerrike 17. og 18. februar 1990.
Teknisk arrangør var .

Johann Olav Koss fra Norge ble verdensmester. 

## Distansevinnere

## Sammenlagt

Tall bak tid er plassering.

: f = med fall
: NCxx = ikke kvalifisert for siste distanse, 10 000 m.
: NS = ikke startet

## Kilder
* 
* Norges Skøyteforbund Årbok 1988–1990 (1. april 1988 – 31. mars 1990) side 147.

## Eksterne lenker
*  Resultater på ISU sine sider
*  Resultater på The-Sports.org (ikke helt komplett, mangler Roberto Sighel)
*  Resultater på SportStatistieken.nl
Isaac Shelby

**Isaac Shelby** (født 11. desember 1750, død 18. juli 1826) var en amerikansk soldat under den amerikanske uavhengighetskrigen, samt den første og femte guvernøren i Kentucky i periodene 1792&ndash;1796 og 1812&ndash;1816. Han var løytnant i Lord Dunmores krig i 1774.

## Referanser
Områdesikring

**Områdesikring** (engelsk: perimeter security) er en fysisk sikring av et bestemt område, også kalt perimetersikring.

Områdesikring dekker et vidt spekter av produkter som benyttes for å skallsikre et objekt eller infrastruktur. Det kan eksempelvis være å sikre en flyplass med skyveporter, flettverksgjerder, automatiske løftebommer, alarmsystemer eller rotasjonsgrinder, eller en kombinasjon av disse. Det finnes flere nivåer av områdesikring, som tilpasses det enkelte formål. Et militært område har et høyere nivå av områdesikring enn en barnehage og sikres derfor ut i fra et høyere nivå. Offshore og petroleumsselskaper har strengere regelverk og må følge såkalte OLF reglement når det skal settes opp gjerder og porter.

Begrepet skallsikring brukes gjerne om områdesikring av et bestemt objekt eller bygg.

## Referanser
Guadalupe (Baja California)

**Valle de Guadalupe** er en landsby og et vindistrikt som befinner seg i den meksikanske delstaten Baja California, det ligger om lag 20 kilometer nord for Ensenada. Stedet er også kjent som Valle de Calafia. 

Den nåværende bebyggelsen på stedet ble etablert i 1834 av den dominikanske misjonæren Félix Caballero som Misión de Nuestra Señora de Guadalupe del Norte, det var den siste misjonsstasjonen av denne typen i California. Stedet måtte forlates i 1840 grunnet angrep fra lokale indianere. 

Misjonærene begynte med vinproduksjon og etter Mexicos regjering konfiskerte den katolske kirkens land har private fortsatt med vindyrking. Idag avholdes det årlig en vinfestival på stedet, med vinsmaking og konserter.

## Eksterne lenker

* Vingårder i Ensenada (engelsk)
* Historien til Guadalupedalen (engelsk)
* Artikkel om vinfestivaler i området (engelsk)
Point Pleasant

**Point Pleasant** er navnet på flere steder:

## Byer
* i USA:
**Point Pleasant (New Jersey)
**Point Pleasant (Ohio)
**Point Pleasant (Pennsylvania)
**Point Pleasant (Vest-Virginia)
* i Canada:
**Point Pleasant Park, Halifax, Nova Scotia
* i England:
**Point Pleasant (Wallsend), Tyne and Wear
* i New Zealand
**Pleasant Point (New Zealand)

## Annet
*Point Pleasant (TV-serie), en serie på FOX fra 2005
Grunnførfjorden

**Grunnførfjorden** er en fjord på nordsiden av Austvågøya i Nordland. Den vestlige halvdelen av fjorden tilhører lofotkommunen Vågan mens den østlige delen ligger i vesterålskommunen Hadsel.

Fjorden strekker seg over 4&nbsp;kilometer sør-sørøstover fra innløpet mellom Basaneset i Hadsel og Delpneset i Vågan. Den er omgitt av fjell som Delpen (374 moh., Gjervollheia (424 moh.) og Tverrfjellet (577 moh.) i vest og Fjordmannen (810 moh.) i øst. På Vågansiden går den om lag 600&nbsp;m lange vika Hopen videre sørover.

En del av myrområdet ved munningen i øst, inngår i fuglefredningsområdet Grunnfør.

Fv888 krysser midt i fjorden over en fylling fra Bulineset til Storholmen, og videre til Langneset. En 35&nbsp;meter lang åpning er laget i fyllingen for at vannet skal kunne passere. Spredt bebyggelse på hadselsiden mellom grendene Grunnfør og Grunnførfjorden. I Vågan ligger grenden Delp.

## Se også
*Lågen naturreservat

## Fotnoter



## Referanser
Bembidion normannum

* *B. n. apfelbecki*
* *B. n. mediterraneus*
* *B. n. normannus*

***Bembidion normannum*** er en av billene i delgruppen (underfamilien) skyggeløpere  (Trechinae) i familiegruppen løpebiller.

Systematikken innen slekten *[[Bembidion]]* er uavklart, enkelte deler slekten opp i flere slekter, mens andre plasserer artene i underslekter.

## Utbredelse
*Bembidion normannum* finnes sør i Europa, i Nord-Afrika og Asia. Den er ikke registrert fra Norge.

## Utseende
*Bembidion normannum* er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten *[[Bembidion]]* er like hverandre og er vanskelige å artsbestemme.

## Levevis
*Bembidion normannum* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Bembidion normannum'' (Database Carabidae of the World) – engelskspråklig
* ''Emphanes normannus'' (Fauna Europaea) - engelskspråklig
* Norsk entomologisk forening
Marthasville

**Marthasville** er en by i Warren County, Missouri i USA. Ved folketellingen i 2010 hadde byen 1136 innbyggere.. Den kjente nybyggeren Daniel Boone ble opprinnelig gravlagt i Marthasville.

## Referanser
Allround-VM på skøyter 1991, menn

**Allround-VM på skøyter 1991, menn** ble arrangert på Thialf stadion i Heerenveen, Nederland 9. og 10. februar 1991. 

Johann Olav Koss fra Norge ble verdensmester. 

## Distansevinnere

## Sammenlagt

Tall bak tid er plassering.

: f = med fall
: NCxx = ikke kvalifisert for siste distanse, 10 000 m.
: DQ = diskvalifisert 

## Kilder
* 

## Eksterne lenker
*  Resultater på ISU sine sider
*  Resultater på SportStatistieken.nl
*  Resultater på The-Sports.org (Ikke komplett, mangler Naoki Kotake og de andre bak Mikko Mäkinen fra sammenlagt-lista.)
*
Søndagsengler

***Søndagsengler*** er en norsk film fra 1996 i regi av Berit Nesheim. Den bygger på en bok av Reidun Nortvedt, *Søndag*. Handlingen i filmen er lagt til 1950 og 1960-årene. Filmen er en av de få norske filmer som er blitt nominert til en Oscar. Berit Nesheim har også ansvar for manuset, sammen med Lasse Glomm. Hun har tidligere stått bak flere filmer, blant annet *[[Frida - med hjertet i hånden]]* og *[[Høyere enn himmelen]]*.

## Handling
Hovedpersonen Maria (spilt av Marie Theisen) er datter av en prest (Bjørn Sundquist), og har derfor  vokst opp i et strengt religiøst hjem. Moren (Sylvia Salvesen) blir senere syk i en lengre periode, denne perioden utnytter Maria. Hun reiser på hyttetur med ungdomsgjengen, og mens de er der er det en av guttene som prøver seg på Maria, og hun rømmer hjem. Etter dette bestemmer hun seg for at hun vil konfirmeres. Mye av denne beslutningen skyldes fru Tunheim (Hildegun Riise). Fru Tunheim jobber i kirken, og de har en del hemmeligheter sammen. Så begår fru Tunheim selvmord, men Maria sørger ikke. Hun sier: "ingenting er forandret mellom oss to". Dette viser noe av den personen Maria er. Etterhvert prøver den lokale presten (Jørgen Langhelle) seg på Maria, men det er tydelig at han angrer, og Maria forteller ingen om hendelsen. Filmen slutter med at hun går langs veien, mens en sang om frihet spiller i bakgrunnen.

## Mottakelse
Filmen mottok terningkast 5 i både VG og Dagbladet. Filmen ble nominert til Oscar for beste fremmedspråklige film.

## I rollene
* Marie Theisen  –  Maria  
* Hildegun Riise  –  Fru Tunheim  
* Bjørn Sundquist  –  Faren, Johannes  
* Sylvia Salvesen  –  Moren  
* Martin Dahl Garfalk  –  Olav  
* Ina Sofie Brodahl  –  Anna  
* Ann Kristin Rasmussen  –  Birgit  
* Jørgen Langhelle  –  Ung prest  
* Hallvard Holmen  –  Sjømann  
* Kai Kenneth Hanson  –  Bård  
* Petter Width Kristiansen  –  Pål Helge 
* Henriette Engesæth  –  Tulla  
* Kristian Aaby  –  Stian

## Referanser


## Eksterne lenker
*
Allround-VM på skøyter 1992, menn

**Allround-VM på skøyter 1992, menn** ble arrangert i ishallen Olympic Oval i Calgary i provinsen Alberta i Canada den 21. og 22. mars 1992 med 34 deltakere fra 15 nasjoner. 

Roberto Sighel fra Italia ble verdensmester på ny mesterskapsrekord sammenlagt selv om han ikke vant noen distanser under mesterskapet, men med to sølv og en bronse på distansene ble det mestertittel. Det ble også satt ny mesterskapsrekord på  meter av nederlandske Falko Zandstra som tok sølv sammenlagt. Norske Johann Olav Koss tok bronse sammenlagt.

## Medaljevinnere
;Sammenlagtmedaljer

;Distansemedaljer

## Sammenlagt

: DNS = ikke startet
: DSQ = diskvalifisert 

## Kilder
* 

## Eksterne lenker
*  
*  Resultater på www.ISU.html.infostradasports.com sine nettsider.
*  Sammenlagt-medaljer og Resultater på The-Sports.org (ikke komplett, mangler Alessandro de Taddei, og angir kun første dag som dato for stevnet som varte i 2 påfølgende dager)
*
John Filson

**John Filson** (ca. 1753&ndash;1788) var en amerikansk forfatter, historiker, nybygger, landmåler og én av Cincinnatis grunnleggere. Den historiske foreningen The Filson Historical Society er oppkalt etter ham.

## Eksterne lenker
* 
*
Château Margaux

**Château Margaux** er et fransk vinslott i kommunen Margaux i Médoc-regionen i Gironde-distriktet. Slottet ble ombygget i 1810, da Bertrand Douat, marquis de la Colonilla, hyret en av Bordeaux' fremste arkitekter, Guy-Louis Combes (1757–1818), som var utdannet i Paris og hadde vært på studieturer til Roma. Resultatet ble arkitektens mesterverk, en slott i nypalladiansk stil. Vinslottet blir omtalt som "Médocs Versailles" på grunn av likheten på vinetiketten.

Slottets vinmarker ligger på venstre side av Gironde-estuariet og gir druer til en vin som oppnår premier cru-status i den offisielle klassifikasjonen av Bordeauxviner fra 1855. Chateau Margaux består normalt av 75% Cabernet Sauvignon, 20% Merlot, 5% Petit Verdot og Cabernet Franc druer og er en av verdens dyreste viner. I 2008 koster en flaske Château Margaux 2004 kr. 3817 på Vinmonopolet.

## Produksjon
Gjennomsnittlig årlig produksjon: Rangert etter førstevin, andrevin og så videre. 
# Château Margaux: cirka 130 000 flasker.
# Pavillon Rouge du Château Margaux: cirka 100 000 flasker. 
# Margaux du Château Margaux: cirka 40 000 flasker. 
# Pavillon Blanc du Château Margaux: cirka 10 000 flasker.

## Referanser


## Eksterne lenker
* 
* Château Margauxs offisielle side
Sørlandets beste bøker

**Sørlandets beste bøker** var en kåring som avisen Fædrelandsvennen gjennomførte høsten 2008. Juryen for kåringen var Emil Otto Syvertsen, Irene Gressli Haugen og Oddbjørn Johannessen, og de skulle kåre de 15 beste bøkene som er skrevet av nålevende skjønnlitterære forfattere fra Sørlandet. En ny bok og bokens forfatter ble presentert i avisen hver uke fra oktober 2008. 

## Bokliste
#*Kvartett 2008* av Paal-Helge Haugen, Cappelen 2008
#*Thomas F's siste nedtegnelser til almenheten* av Kjell Askildsen, Aschehoug 1983
#*Thranes metode og andre noveller* av Øystein Lønn, Gyldendal Norsk Forlag 1993
#*Ute av verden* av Karl Ove Knausgård, Tiden Norsk Forlag 1998
#*Surrogater* av Bjarte Breiteig, Aschehoug 2000
#*Himmelen bak huset* av Gaute Heivoll, Cappelen Damm 2008
#*Kvitekråkas song* av Terje Dragseth, Tiden Norsk Forlag 2005
#*De brente restene av alt du har lovet meg* av Nils Christian Moe-Repstad, Kolon Forlag 2007
#*Verdas mest forelska par* av Rune Belsvik, Cappelen 2001
#*Otrap* av Erling Kittelsen, Aschehoug 1998
#*Dagene er gjennomsiktige* av Mirjam Kristensen, Tiden Norsk Forlag 2000
#*Et lykkelig år av min ungdom* av Håvard Rem, Cappelen 1982
#*Skulle du komme tilbake* av Line Baugstø, Oktober forlag 2000
#*Tale om dyrene* av Pål Gitmark Eriksen, Gyldendal Norsk Forlag 2005
#*Tre skuespill* av Finn Iunker, Cappelen 2004
## Referanser
Klassifikasjon (vin)

**Klassifikasjon av vin** er et forsøk på å dele inn vin i et bestemt område etter kvalitet ut fra noen vedtatte kriterier. 

Noen steder endres klassifikasjonen aldri, mens andre steder oppdateres de med jevne mellomrom. Klassifikasjonen kan være knyttet til vingårder som er klassifisert, for eksempel i Saint-Émilion eller Bordeaux, mens andre steder er det vinmarken, for eksempel i Alsace eller Bourgogne.

Den offisielle klassifikasjonen av Bordeauxviner fra 1855 er den mest kjente klassifikasjonen.
Gösta Holmér

**Gustaf Richard Mikael «Gösta» Holmér** (født 23. september 1891 i Djursdala, død 22. april 1983) var en svensk friidrettsutøver som deltok i de olympiske leker 1912 i Stockholm of 1920 i Antwerpen. 

Holmér kom på fjerdeplass i tikamp, bak amerikaneren Jim Thorpe og sine landsmenn Hugo Wieslander og Charles Lomberg, i OL 1912 i Stockholm. Året etter ble Thorpe diskvalifisert, ettersom han hadde brutt amatørreglene og mottatt betaling for å spille baseball. Dette førte til at Hugo Wieslanders sølvmedalje ble oppgradert til gull, Lomberg ble sølvmedaljevinnere og Holmér fikk bronse. I 1982 bestemte IOC seg for at Jim Thorpe likevel vant konkurransen og han ble tildelt den olympiske tittelen i både fem- og tikamp uten at de andre plasseringene ble påvirket. Holmér kom på åttenede plass i femkamp.

I Sommer-OL 1920 kom han på fjerdeplass i tikamp og på 110 meter hekk ble han slått ut i den innledende runden.

Holmér var far til Hans Holmér, som ledet etterforskningen av mordet på statsminister Olof Palme i 1986.

## OL-medaljer
* 1912  Stockholm -  Bronse i friidrett, tikamp  Sverige

## Eksterne lenker
*
Allround-VM på skøyter 1993, menn

**Allround-VM på skøyter 1993, menn** ble arrangert i Vikingskipet på Hamar, Norge den 13. og 14. februar 1993 med 36 deltakere fra 21 nasjoner. 

Falko Zandstra fra Nederland ble allroundverdensmester i senior for første gang. 

## Medaljevinnere
;Sammenlagtmedaljer

;Distansemedaljer

## Sammenlagt

: f = med fall
: NCxx = ikke kvalifisert for siste distanse, 10 000 m.
: DNS = ikke startet
: DSQ = diskvalifisert 

## Funksjonærer
Blant funksjonærene stilte norske Svein Inge Strugstad som starter.

;Ledere og trener for den norske troppen
* Hans Trygve Kristiansen (trener), Johnny Høgseth (fysioterapeut) og Ola Rønsen (lege).
* Laila Andresen og Finn Hodt (begge ledere)

## Kilder
* Norges Skøyteforbund Årbok 1992–1994 (1. april 1992 – 31. mars 1994) sidene 42 (funksjonær), 46 (løperrepresentasjon og ledere) og 112 (resultater).

## Eksterne lenker
* 
*  for Allround-VM på skøyter 1993 for menn
*  Resultater (gammelt nettsted) på data.ISUresults.eu og Resultater (nytt nettsted) på www.ISU.html.infostradasports.com sine nettsider.
*  Resultater på The-Sports.org
*
Tabula Traiana

**Tabula Traiana** (Trajantavlen) er en marmortavle montert inn i berget ved Jernporten, et fjellpass på grensen mellom Serbia og Romania som Donau renner gjennom. Tavlen er viet til keiser Trajan og finnes idag ved foten av Alscherfjellet i nærheten av det serbiske stedet Golo Brdo vest for Kladovo i nasjonalparken Đerdap.

## Historie

Tabula Trajana ble laget i år 100 etter Kristus under den romerske keiseren Trajan, i forbindelse med fullføringen av veistrekningen mellom Golubac og Kladovo.

Byggingen av kraftverket Đerdap førte til at stedet for den opprinnelige plasseringen av tavlen ble satt under vann. I 1972 ble tavlen derfor hevet til et høyere nivå. I dag kan den imidlertid bare ses fra elven og vannspeilet når nesten helt opp til marmorplaten. Den tidligere Trajanveien er i dag langt under vannoverflaten.

Trajanveien er den østlige forlengelsen av den romerske veistrekningen ”Donau sør“, bygget allerede i år 45 etter Kristus for militære formål. Veistrekningen ”Donau sør” gikk opprinnelig kun fra Hüfingen i nærheten av Donaus kilde Donaueschingen til Regensburg. Keiser Trajan forlenget veien i østlig retning etter at han hadde erobret Jernporten som forberedelse for de senere krigene mot dakerne.  Veien gikk til øst i Beograd hvor keiser Trajan bygget en havn og steinbro over Donau. Allerede før utbyggingen av kraftverket var slukten ved Jernporten så smal at det ikke var plass til vei mellom elven og fjellveggen. Trajans arkitekt Apollodor von Damaskus bygget derfor balkonger i fjellet. Fra den motsatte siden av elven så de romerske legionærene ut til å sveve over elven langs fjelsiden. Denne veibyggingen er gjenskapt på Trajansøylen i Roma.

## Utførelse

Tabula Trajana er 3,2 meter lang og 1,8 meter høy. Innenfor en dobbelt ramme vises en svevende delfin. I det øvre del av bildet finnes et halvtak med rosettutsmykte skrin. Over dette vises en ørn med utslåtte vinger, til høyre og venstre finnes på hver side innhugget roser med seksdoble kronblader.

## Teksten

Av den opprinnelige teksten er fire av til sammen seks linjer i behold. Teksten blir båret av to bevingete genier.

Inskripsjonen lyder slik:

IMP CAESAR DIVI NERVAE F
NERVA TRAIANVS AUG GERM 
PONTIF MAXIMVS TRIB POT IIII 
PATER PATRIAE COS III 
MONTIBVS EXCISI. ANCO..BVS 
SVBLATIS VIA. FECIT

Dette skal leses slik:

Imp(erator) Caesar divi Nervae f(ilius) 
Nerva Traianus Aug(ustus) Germ(anicus) 
pontif(ex) maximus trib(unicia) pot(estate) IIII 
p(ater) p(atriae) co(n)s(ul) III 
montibus excisi(s) anco(ni)bus 
sublatis via(m) fecit

I tysk oversettelse lyder inskripsjonen slik:

*Der Sohn des göttlichen Nerva und regierende Kaiser, Nerva Traianus Augustus Germanicus, Pontifex Maximus, zum vierten Male Inhaber der tribunizischen Gewalt, Vater des Vaterlandes und Konsul, hat Gebirge und Strom überwunden und diese Straße gebaut.*

I norsk oversettelse:

*Sønn av den guddommelige Nerva og den regjerende keiseren, Nerva Traianus Augustus Germanicus, Pontifex Maximus, for fjerde gang innehaver av det tribunistiske herrevelde, overhode av fedrelandet og konsul, har overvunnet fjellet og elven og bygget denne veien.*

## Referanser
Saved

***Saved*** er Bob Dylans 20. studioalbum, utgitt av Columbia Records i 1980.
 
*Saved* var Dylans andre album etter konverteringen til kristendommen, forløperen var *[[Slow Train Coming]]* fra 1979, et album som ble veldig godt mottatt. Hver sang på albumet er om sterk personlig tro og har stor innflytelse fra gospel. I motsetning til det forrige albumet så ble ikke dette særlig godt mottatt. Men albumet klarte å komme som nummer 3 i Storbritannia, men bare som nummer 24 en kort tid i USA og solgte aldri til gull.

## Cover

Coveret til *Saved* har originalt et maleri av Tony Wright, Guds hånd strekker seg ned for å berøre hendene til sine troende. Men dette coveret ble erstattet av et maleri av Dylan på scenen senere, dette var for å senke den overdrevne religiøse faktor på albumet. Senere har det blitt byttet tilbake på noen gjenutgivelser. 

## Sporliste
Alle sanger av Bob Dylan, unntatt hvor annet er notert.

# «A Satisfied Mind» (Red Hayes, Jack Rhodes) – 1:57
# «Saved» (Tim Drummond, Dylan) – 4:00
# «Covenant Woman» – 6:02
# «What Can I Do for You?» – 5:54
# «Solid Rock» – 3:55
# «Pressing On» – 5:11
# «In the Garden» – 5:58
# «Saving Grace» – 5:01
# «Are You Ready?» – 4:41

## Personell

*Barry Beckett – Produser 
*Carolyn Dennis – Vokal 
*Tim Drummond – Bassgitar 
*Bob Dylan – Gitar, Munnspill, Keyboard, Vokal 
*Gregg Hamm – Ingeniør 
*Bobby Hata – Mastering 
*Regina Havis – Vokal 
*Jim Keltner – Trommer 
*Clydie King – Vokal
*Mary Beth McLemore – Lydteknikk-assistent 
*Spooner Oldham – Keyboard 
*Arthur Rosato – Fotografi 
*Fred Tackett – Gitar 
*Jerry Wexler – Produsent 
*Paul Wexler – Mastering Supervisor 
*Monalisa Young – Vokal
*Terry Young – Keyboard, Vokal

## Eksterne lenker
* 
* Official lyrics from BobDylan.com
Wilhelm von Hohenau

**Wilhelm Graf von Hohenau** (født 27. november 1884, død 11. april 1957) var en tysk rytter som deltok under OL 1912 i Stockholm.

Von Hohenau vant en olympisk bronsemedalje under sommer-OL 1912 i Stockholm. Han var med på det tyske laget som kom på andreplass i lagkonkurransen i sprangridning bak Sverige og Frankrike. Bronsevinnerne var Sigismund Freyer på hesten «Ultimus», von Hohenau på «Pretty Girl», Ernst Deloch på «Hubertus» og Prins Friedrich Karl av Preussen på hesten «Gibson Boy».

## OL-medaljer
* 1912  Stockholm -  Bronse i hestesport, sprangridning lag  Tyskland

## Referanser


## Eksterne lenker
*
Bembidion octomaculatum

***Bembidion octomaculatum*** er en av billene i delgruppen (underfamilien) skyggeløpere  (Trechinae) i familiegruppen løpebiller.

Systematikken innen slekten *[[Bembidion]]* er uavklart, enkelte deler slekten opp i flere slekter, mens andre plasserer artene i underslekter.

## Utbredelse
*Bembidion octomaculatum* finnes i nesten hele Europa, men mangler helt i nord, vidre østover i Asia. Den er ikke registrert fra Norge.

## Utseende
*Bembidion octomaculatum* er en liten løpebille, brun-svart med flere lysere orange flekker. Den har en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten *[[Bembidion]]* er like hverandre og er vanskelige å artsbestemme.

## Levevis
*Bembidion octomaculatum* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Bembidion octomaculatum'' (Photo Carabidae of the World) - bilde
* ''Trepanes octomaculatus'' (Fauna Europaea) - engelskspråklig
* Norsk entomologisk forening
Oslo kommunes pris for god byarkitektur

**Oslo kommunes pris for god byarkitektur**, kalles også **Oslo Bys arkitekturpris** i kommunens dokumenter, er en pris som ble etablert i 2002 og kan tildeles for «alle typer byggverk og bygde omgivelser som gjennom sin utforming og sitt samspill med sted og miljø bidrar til å heve, fornye og utvikle kvaliteten på de bygde omgivelser». 

Prisen består av en plakett som settes på eller i byggverket, et diplom og et pengebeløp på minimum kr . 

## Tildeling
Prisen kan ikke søkes, men alle kan foreslå prisvinnere. Forretningsutvalget i Oslo kommune tildeler prisen etter forslag fra bystyrets byutviklingskomité, og den deles ut av ordføreren. 

## Prisvinnere
Tema for prisen det enkelte år står bak prisvinneren.

*2023 Hovinbekken
*2022 Pressens hus
*2021 Deichman Bjørvika
*2020 Boligprosjektet Munch brygge
*2019 Vega scene, Hausmanns gate 28
*2018 Kulturhuset 2.0, Youngs gate 6 
*2017 Mat- og merkevarehuset, Sofienberggata 19, tidligere næringsmiddelindustri (Agra, Mills)
*2016 Ullevål tårn, Nedre Ullevål 5
*2015 Bjerkedalen park
*2014 Kuben yrkesarena - «gode materialer og store åpne fellesrom»
*2013 Nedre gate 5-7
*2012 Parkveien 5b/c - leilighetsbygg
*2011 Institutt for informatikk UiO, Gaustadalléen 23b
*2010 Lærernes Hus – Utdanningsforbundets konferansesenter, Osterhaus' gate 4
*2009 Sognsveien barnehage, Sognsveien 13 – «Skoler og barnehager fra de siste ti årene»
*2008 Gyldendalhuset, Sehesteds plass – «Næringsbygg, inkludert flerfunksjonsbygg»
*2007 Urbygningen, Universitetet i Oslo – «Vedlikehold og utbedring av eldre/bevaringsverdig bebyggelse»
*2006 Villa Korsnes (Ekelyveien 5E, Ris) – «Småhus i ytre områder»
*2005 Pilestredet park – «Bærekraftige boligprosjekter»
*2004 Oslo Spektrum – «Offentlige almennyttige bygg»
*2003 Christiania Torv – «Offentlige uterom – byrom og grøntområder»
*2002 Grünerløkka studenthus – «Gjenbruk og transformasjon»

## Galleri

Grünerløkka_studenthus.jpg|Grünerløkka studenthus, prisvinner i 2002
HanskenpaChristianiaTorv.jpg|Christiania Torv, prisvinner i 2003 
Oslo Spektrum.jpg|Oslo Spektrum, prisvinner i 2004 
Pilestredet park 021.JPG|Pilestredet park, prisvinner i 2005 
Domus Academica vestibyle 2.jpg|«Urbygningen», prisvinner i 2007
Gyldendal 20080913-6.jpg|Gyldendalhuset, prisvinner i 2008 
Lærernes_hus.jpg|Lærernes Hus – Utdanningsforbundets konferansesenter, prisvinner i 2010
Informatic_Department_UiO_(Ole-Johan_Dahls_hus).JPG|Institutt for informatikk (UiO), prisvinner i 2011
140824_Kuben_Bibliotek.JPG|Kuben yrkesarena, prisvinner i 2014 
Bjerkedalen_med_bro.JPG|Bjerkedalen park, prisvinner i 2015
Nedre Ullevål 5.jpg|Ullevål tårn, prisvinner i 2016
Gladengveien ved OBOS.jpg|Hovinbekken ved OBOS, Gladengveien, Ensjø, prisvinner i 2023  


## Referanser


## Eksterne lenker
* *[https://www.oslo.kommune.no/politikk-og-administrasjon/politikk/bystyret/arkitekturprisen/ Oslo kommunes pris for god byarkitektur],* Oslo kommunes nettsider (oppdatert 25. august 2015)
* Statutter for prisen, vedtatt i bystyret 28. august 2002, sist endret 16. mars 2005. Oslo kommunes regelsverksdatabase (Oppdatert 25. august 2015)
Estuar

**Estuar** (fra latin *aestuarium*, «en tidevannsmyr, mudder dekket av vann ved høyvann, kanal innover fra havet») er en bred, traktformet elvemunning hvor tidevannet trenger inn, særlig karakteristisk for områder med stor tidevannsforskjell. Elvestrømmen danner et brakkvannslag i overflaten, mens saltere vannmasser blir revet med fra dypere lag i en motgående understrøm fra havet. 

Redusert strømhastighet bidrar til ansamling av finere sediment som ofte avsettes til et delta i eller nær elvemunningen, som da gjerne omtales som et *brakkvannsdelta*. Slike elvemunninger er viktige næringsområder for fugl. Estuariet er en randsone, der det er store variasjoner i salinitet (saltinnhold) og varierende vannivåer på grunn av tidevann eller vind, hvilket stiller krav til estuarienes organismer. 

Estuarier finnes hos flere av jordens større elver, som for eksempel:
Ob, Jenisej, Gironde, Saint Lawrenceelven, Río de la Plata. 

## Estuarier i Norge
I Norge er flere estuarier vernet, for eksempel Øra i Østfold, Ilene og Presterødkilen i Vestfold, Gaulosen i Sør-Trøndelag, Målselvutløpet og Reisautløpet i Troms, og Tanamunningen i Finnmark. Andre eller deler av andre elvemunninger inngår i reservater for våtmark.

## Referanser


## Eksterne lenker
*
Jul på Månetoppen

***Jul på Månetoppen*** er en norsk adventskalender for barn produsert av NRK, som ble vist på NRK i 2002. Idé og manus var ved Gudny Ingebjørg Hagen. *Jul på Månetoppen* var oppfølgeren til *[[Jul i Blåfjell]]* og *[[Amalies jul]]*. Den handlet i utgangspunktet om både blånissene og rødnissene. Torunn Calmeyer Ringen førte regi.

Den ble vist i reprise i 2005, 2010 og 2014.

Stykket ble også satt opp som hørespill i NRK i 2005 og i sceneversjon på Hålogaland Teater i 2007.

## Handling
Rødnissene og blånissene krangler om hvem som egentlig eier Månetoppen. I høst plukket rødnissene *alle* blåbærene på Månetoppen, dermed har ikke blånissene blåbær til å lage «Den blå timen», som de må lage hver dag i desember, og heller ikke Julenatthimmelen. Sammen må de derfor finne ut hvem som egentlig har rett til Månetoppen.

## Skuespillere

## Referanser


## Eksterne lenker
*
Ørland flyklubb

**Ørland flyklubb** holder til ved Ørland sivile lufthavn på vestsiden av Ørland hovedflystasjon.

Ørland flyklubb ble stiftet 01.01.1957 og het da **Ørland militære flyklubb**. Klubben fikk sitt nåværende navn i 1968 og har i dag ca. 55 medlemmer.

Klubben har flere fly tilgjengelig blant annet, 3 av Typen AA5A-Grumman Cheetah, flere Vans RVer, og en Yakovlev 52. 

Klubben drifter felles flyskole med Værnes Flyklubb.

__TOC__

## Historie
Ørland flyklubb er eneste flyklubb på Fosen øya som driver med flyging. Klubben har egne lokaler (Hangarer) vegg i vegg med  Ørland sivile lufthavn. Der har de 2 hangarer, som tilsammen rommer 8 fly (LN-PMN, LN-KLC, LN-KLH, LN-FIJ, LN-AAR, LN-LGT, LN-JKT, LN-YAU) 

Klubben er medlem av Norges Luftsportforbund, som er Norges overordnede organ innenfor Generell flyging, og samtlige flyklubber i Norge.

## Flåte
Ørland Flyklubb har følgende fly tilgjengelig for medlemmer med utsjekk eller til skoling.


Image:lntve.jpg|Klubbens tidligere Auster Beagle
Image:lnklc.jpg|Klubbens Grumman Cheetah


## Eksterne lenker
* Klubbens offisielle nettsted
Presidentvalget i USA 1936

**Presidentvalget i USA 1936** var det 38. presidentvalget i USAs historie. Valget fant sted den 3. november 1936, og valgte Franklin D. Roosevelt og John Nance Garner som henholdsvis president og visepresident for perioden 1937–1941. Dette var Roosevelts andre periode som USAs president. 

Valget fant sted når den den store depresjonen var på vei inn i sitt 8. år. President Franklin D. Roosevelt jobbet fortsatt for å få sin økonomiske politikk, kjent som New Deal, gjennom i Kongressen og rettssalene. Flere av tiltakene i New Deal var allerede trådt i kraft, og hadde vist seg svært populære blant de fleste amerikanerne. Flere valgforskere spådde et jevnt løp mellom Roosevelt og republikanernes kandidat Alf Landon, men det skulle vise seg at demokraten Roosevelt skulle vinne med den største marginen siden innføringen av topartisystemet på 1850-tallet. Landon fikk bare 8 av 531 mulige valgmannsstemmer. Landon vant kun to delstater, Vermont og Maine, og tapte til og med i sin egen hjemstat Kansas.

Til sammen fikk Franklin D. Roosevelt 60,8 % av stemmene mot Landons 36,5 %.

## Se også
* Liste over USAs presidenter

## Eksterne lenker
* Stemmer fordelt på fylker
* «How close was the 1936 election?» – Michael Sheppard, Michigan State University
Sabrina Bryan

**Reba Sabrina Hinojos** (født 16. september i 1984 i  Yorba Linda i Orange County, California) kjent som **Sabrina Bryan**, er en amerikansk sanger og skuespiller.

Sabrina har spilt i flere TV-serier, blant annet i flere episoder i såpeoperaen The Bold and the Beautiful.

Sabrina er mest kjent for rollen i Disney Channels film *The Cheetah Girls*, der hun spiller med Raven-Symoné, Adrienne Bailon, og Kiely Williams. I serien spiller Sabrina tenåringjenta Dorinda som er sanger og danser i *The Cheetah Girls*. Sammen med Adrienne Bailon og Kiely Williams synger hun i jentebandet *The Cheetah Girls*.

Hun har også gitt ut en single med navnet «BYou».

## Referanser


## Eksterne lenker
* 
*
Sunnlandsfjorden

**Sunnlandsfjorden** er en fjord på nordsiden av Austvågøya i Vågan kommune i Lofoten. Den strekker seg 5,5&nbsp;kilometer i sørøstlig retning av Vesterålsfjorden. Medregnet Indrefjorden, en fjordarm, er lengden 7,6&nbsp;kilometer.

Fjorden har innløp mellom Festvågneset, ved Brenna, i sørvest og Klubban, sør for Laukvik, i nordøst. På østsiden går et kort sund inn til fjordarmen Vatnfjorden. Mellom dette sundet og munningen ligger en rekke øyer, holmer og skjær som er en del av Laukvikøyene naturreservat.

Gårder i Vatnfjorden, på halvøya mellom Nordpollen og Sunnlandsfjorden, med veiforbindelse. Merket sti langs hele vestsiden rundt Festvågtinden og langs Durmålstinden og forbi gården på Nedreneset. Noen avfolkede gårder på halvøya mellom Vatnfjorden og Sunnlandsfjorden.

## Fotnoter



## Referanser




## Eksterne lenker
* Miljøstatus i Nordland: Laukvikøyene naturreservat
* Bilder og turbeskrivelse fra turliv.no: Festvåg
Indrefjorden

:*For fjorden i Sogn og Fjordane se [[Indrefjorden (Vik)]]*

**Indrefjorden**, eller **Indre Sunnlandsfjorden**, er en fjordarm av Sunnlandsfjorden på nordsiden av Austvågøya i Vågan kommune i Lofoten som strekker seg rundt 3&nbsp;kilometer i sørlig retning fra innløpet mellom Nedreneset i nordvest og Nesan i sørøst til Indrefjordmyran i fjordbunnen.

Foruten gården Nedreneset er det ingen bebyggelse langs fjorden. Merket sti langs vestsiden.

## Fotnoter



## Referanser
Charles Rought

**Charles Gardner Rought** (født 16. oktober 1884, død 31. januar 1918) var en britisk roer som deltok i OL i 1912 i Stockholm.

Rought vant en olympisk sølvmedalje i roing under OL i 1912 i Stockholm. Han var med på den britiske båten som kom på andreplass i firer med styrmann. De tapte finalen til den tyske båten med mannskap fra «Ludwigshafener Ruderverein». De britiske roerne fra roklubben Thames Rowing Club var Julius Beresford, Karl Vernon, Charles Rought, Bruce Logan og Geoffrey Carr som styrmann.

## OL-medaljer
* 1912  Stockholm -  Sølv i roing, firer med styrmann  Storbritannia

## Referanser


## Eksterne lenker
*
Vatnfjorden

**Vatnfjorden** er en fjordarm av Sunnlandsfjorden på Austvågøya i Vågan kommune i Lofoten. Fjorden går parallelt med Sunnlandsfjorden og har innløp gjennom et omtrent 730&nbsp;meter langt sund fra vest. Fra sundet strekker fjorden seg i underkant av 4&nbsp;kilometer sørover til bunnen av Blålyngpollen. Fra nordøstsiden går den korte Nordpollen videre nordover.

Spredte gårder og campingplass langs Fv888 som går langs østsiden. Lokal vei til gårdene Vatnfjorden på nordsiden.

## Fotnoter



## Referanser